Beskuldigde het Anene lastig geval, hoor hof | Nuus24
Bredasdorp – Die vermeende moordenaar van Anene Booysen het haar na bewering ure voor haar dood in 'n kroeg lastig geval, het die Bredasdorp-landdroshof Dinsdag gehoor.Maria Marshall, staatsaanklaer, het aan die 22-jarige Jonathan Davids gesê 'n ooggetuie het gesien hoe hy Vrydag, 1 Februarie, 'n oorlas van homself maak.Die getuie het gesê Booysen het aan Davids gesê om haar uit te los.Vroeg die volgende oggend het 'n sekuriteitswag by 'n bouterrein op haar afgekom, waar sy verkrag en vermink is. Sy het later in die hospitaal gesterf.Voor sy in die hospitaal gesterf het, het Booysen gesê "Zwai" en ses ander mans is verantwoordelik vir haar beserings.Davids se bynaam is Zwai.Hy het ontken dat hy haar lastig geval het en gesê hy en Booysen het mekaar net gegroet.Die hof het gehoor Davids het sy klere aan die polisie gegee vir forensiese toetse nadat hy in hegtenis geneem is. – Volg Nuus24 op Twitter
Glo enigiemand nog 'n woord wat De Klerk sê?
Genugtig, hy klink al nes Zuma!
As hierie 'vooruitgang' is, dan weet ek wraggies nie!